L 135/112
HR
Službeni list Europske unije
23.5.2023.
Iako Vijeće trenutno utvrđuje stajalište koje treba zauzeti u okviru tijela osnovanog Konvencijom, za naknadno odobrenje moglo bi, ovisno o ishodu tih rasprava, biti potrebno donijeti odluku o sklapanju takvog sporazuma o izmjeni, u skladu s postupkom utvrđenim u članku 218. stavku 6.
UFEU-a,
DONIJELO JE OVU ODLUKU:
Članak 1.
Stajalište koje treba zauzeti u ime Unije na jedanaestom zasjedanju Konferencije stranaka Konvencije jest poduprijeti donošenje izmjena Dodatka III.
Konvenciji u vezi s uvrštavanjem na popis acetoklora, karbosulfana, krizotil azbesta, fentiona (formulacije vrlo malog obujma (ULV) s koncentracijom aktivnog sastojka od 640 g/L ili više), iprodiona, tekućih formulacija (emulzijskih koncentrata i topljivih koncentrata) koje sadržavaju najmanje 276 g/L parakvat diklorida, što je jednako koncentraciji parakvat-iona od 200 g/L ili više, te terbufosa.
Članak 2. 1.
Stajalište koje treba zauzeti u ime Unije na jedanaestom zasjedanju Konferencije stranaka Konvencije jest da se podupire donošenje izmjena koje su podnijeli Švicarska, Australija, Burkina Faso, Gana i Mali (dokument UNEP/FAO/RC/ COP.11/13/Add.2) ako se ispune sljedeći uvjeti i ako se uvedu potrebne izmjene u tom pogledu: (a) dodatna pravila i postupci uvedeni izmjenama usklađeni su s postojećim pravilima i postupcima na temelju Konvencije; (b) izmjenama se osigurava da se prednost daje uvrštavanju kemikalija na popis u Dodatku III.
Konvenciji i da dodatna pravila ne utječu na uvrštavanje kemikalije na popis u Dodatku III., među ostalim i u slučaju kada je dotična kemikalija već uvrštena na popis u Dodatku VIII.
Konvenciji; (c) izmjenama se osigurava da pravila koja će se primjenjivati na izvoz kemikalija uvrštenih na popis u Dodatku VIII.
Konvenciji neće biti manje stroga u pogledu zaštite stranaka uvoznica od onih koja se primjenjuju na izvoz kemikalija uvrštenih na popis u Dodatku III.
Konvenciji; (d) izmjenama se osigurava da za sve stranke koje izmjenu ratificiraju bude obvezujuća svaka odluka o uvrštavanju određene kemikalije na popis u Dodatku VIII.
Konvenciji, uključujući sve odluke koje se donesu glasovanjem. 2.
U slučaju da druge stranke u dovoljnoj mjeri ne podrže predložene izmjene iz stavka 1. ovog članka, stajalište koje treba zauzeti u ime Unije na jedanaestom zasjedanju Konferencije stranaka Konvencije jest da Unija zagovara izmjenu postupka donošenja odluka o uvrštavanju kemikalija na popis u Dodatku III.
Konvenciji kojom bi se uvela mogućnost glasovanja u skladu s člankom 22. stavkom 4. u vezi s člankom 22. stavkom 3., ali bez primjene članka 22. stavka 3. točke (b) Konvencije.
Članak 3.
S obzirom na razvoj događaja na jedanaestom zasjedanju Konferencije stranaka Konvencije predstavnici Unije mogu se, uz savjetovanje s državama članicama, tijekom koordinacijskih sastanaka na licu mjesta dogovoriti o doradi stajališta iz članaka 1. i 2. bez daljnje odluke Vijeća.
Članak 4.
Ova Odluka stupa na snagu na dan donošenja.